Perlu kawuningan menawa bakda Pasa ing tanggal 1 Syawal ana ing Riyadi ing Kraton uga diadani pisowanan Garebeg Syawal kang miturut kahanane, rehne bakda ngadani sasi Pasa anggone nganakake pisowanan Garebeg mau uga luwih dening climen. Iki katandha marang cacahing gunungan (pareden), menawa garebeg Besar utawa Mulud jaman semana cacahe gunungan lanang ana 10, gunungan wadon ana 4, gunungan gepak ana 8, gunungan dharat 4 lan gunungan pawuhan uga ana 4, nanging ing Garebeg Syawal cacahing gunungan mung : gunungan lanang thok cacahe 12 tanpa gunungan estri, gepak, dharat lan pawuhan. Yen ing samengko mung diujudi gunungan jaler siji thil tok.
